CELEX: C2006/326/96
Language: sk
Date: 2006-12-30 00:00:00
Title: Vec C-466/06: Návrh na začatie prejudiciálneho konania, ktorý podal Tribunal de grande instance de Nanterre (Francúzsko) 21. novembra 2006 – Société Roquette Frères SA/Direction générale des douanes et des droits indirects a Recette principale de Gennevilliers de la Direction générale des douanes et des droits indirects

30.12.2006   
            
            
               SK
            
            
               Úradný vestník Európskej únie
            
            
               C 326/47
            
         Návrh na začatie prejudiciálneho konania, ktorý podal Tribunal de grande instance de Nanterre (Francúzsko) 21. novembra 2006 – Société Roquette Frères SA/Direction générale des douanes et des droits indirects a Recette principale de Gennevilliers de la Direction générale des douanes et des droits indirects
   (Vec C-466/06)
   (2006/C 326/96)
   Jazyk konania: francúzština
   Vnútroštátny súd, ktorý podal návrh na začatie prejudiciálneho konania
   Tribunal de grande instance de Nanterre
   Účastníci konania pred vnútroštátnym súdom
   
      Žalobkyňa: Société Roquette Frères SA
   
      Žalovaní: Direction générale des douanes et des droits indirects a Recette principale de Gennevilliers de la Direction générale des douanes et des droits indirects
   Prejudiciálne otázky
   
               1.
            
            
               Sú článok 24 ods. 2 nariadenia č. 1785/1981 (1), článok 27 ods. 3 nariadenia č. 2038/1999 (2), článok 1 nariadenia č. 2073/2000 (3), článok [1] ods. 2 nariadenia č. 1745/2002 (4) a článok 1 nariadenia č. 1739/2003 (5) platné v časti, v ktorej stanovujú maximálne základné množstvá výroby izoglukózy pre kontinentálne Francúzsko bez ohľadu na izoglukózu vyrobenú v tomto členskom štáte v období od 1. novembra 1978 do 30. apríla 1979 ako medziprodukt slúžiaci na výrobu iných výrobkov určených na predaj?
            
         
               2.
            
            
               Subsidiárne v prípade zápornej odpovede na predchádzajúcu otázku:
               Sú nariadenia Komisie č. 1443/82 (6) a č. 314/2002 (7) neplatné vzhľadom na článok 33 nariadenia č. 2038/1999 a na článok 15 nariadenia Rady č. 1260/2001 o spoločnej organizácii trhov v sektore cukru (8) a so zreteľom na zásady proporcionality a rovnosti zaobchádzania, keďže nestanovujú pre výpočet výrobných odvodov vylúčenie z potrieb financovania množstiev cukru obsiahnutých v spracovaných výrobkoch vyvážaných bez [vývoznej] náhrady?
            
         
      (1)  Nariadenie Rady (EHS) č. 1785/81 z 30. júna 1981 o spoločnom organizovaní trhu v sektore cukru [neoficiálny preklad] (Ú. v. ES L 177, s. 4).
   
      (2)  Nariadenie Rady (ES) č. 2038/1999 z 13. septembra 1999 o spoločnom organizovaní trhu v sektore cukru [neoficiálny preklad] (Ú. v. ES L 252, s. 1).
   
      (3)  Nariadenie Komisie (ES) č. 2073/2000 z 29. septembra 2000, ktorým sa pre hospodársky rok 2000/2001 znižuje zaručené množstvo na základe výrobných kvót pre sektor cukru a predpokladané maximálne zásobovacie potreby rafinérií cukru na základe preferenčných dovozov [neoficiálny preklad] (Ú. v. ES L 246, s. 38).
   
      (4)  Nariadenie Komisie (ES) č. 1745/2002 z 30. septembra 2002, ktorým sa pre hospodársky rok 2002/2003 znižuje zaručené množstvo na základe výrobných kvót pre sektor cukru a predpokladané maximálne zásobovacie potreby rafinérií cukru na základe preferenčných dovozov [neoficiálny preklad] (Ú. v. ES L 263, s. 31).
   
      (5)  Nariadenie Komisie (ES) č. 1739/2003 z 30. septembra 2003, ktorým sa pre hospodársky rok 2003/2004 znižuje zaručené množstvo na základe výrobných kvót pre sektor cukru a predpokladané maximálne zásobovacie potreby rafinérií cukru na základe preferenčných dovozov (Ú. v. EÚ L 249, s. 38; Mim. vyd. 03/040, s. 89).
   
      (6)  Nariadenie Komisie (EHS) č. 1443/82 z 8. júna 1982 ustanovujúce podrobné pravidlá pre uplatňovanie systému kvót v sektore cukru [neoficiálny preklad] (Ú. v. ES L 158, s. 17).
   
      (7)  Nariadenie Komisie (ES) č. 314/2002 z 20. februára 2002 ustanovujúce podrobné pravidlá pre uplatňovanie systému kvót v sektore cukru (Ú. v. ES L 50, s. 40; Mim. vyd. 03/035, s. 190).
   
      (8)  Nariadenie Rady (ES) č. 1260/2001 z 19. júna 2001 o spoločnom organizovaní trhu v sektore cukru (Ú. v. ES L 178, s. 1; Mim. vyd. 03/033, s. 17).